《咏蜡梅》
宋代·赵蕃

蜡梅初看十日前，黄深紫鲜香欲然。
要充铜瓶顿棐几，欲折罢折还加怜。
蜡梅重看十日后，黄淡紫蔫香欲覆。
是当雪砌与霜檐，欲开未开咸未就。
山叟山居山径荒，只有竹树参天长。
浮花不省著老眼，此物未免搜枯肠。
云消霜熟冬行莫，凛日凝天应有数。
蜡梅引破春风路，红洁缃繁看树树。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。